
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 245 

15 Νοεμβρίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

283. Κύρωση Απόφασης Συγκρότησης Ελληνικής Δύ¬ 

ναμης Κοσόβου - ΕΛΔΥΚΟ, ως 34 Μ/Κ ΤΑΞ (ΕΛ- 
ΔΥΚΟ). 1 

284. Ίδρυση Γραφείου Δευτεροβάθμιας Εκπαίδευ¬ 
σης, στο Ν. Ηλείας. 2 

285. Καθορισμός Περιεχομένου Σπουδών των Τμημά¬ 

των α) Ανθοκομίας - Αρχιτεκτονικής Τοπίου β) Δα¬ 
σοπονίας γ) Διοίκησης Γεωργικών Εκμεταλλεύ¬ 
σεων δ) Φυτικής Παραγωγής ε) Γεωργικών Μη¬ 
χανών και Αρδεύσεων στ) Θερμοκηπιακών 
Καλλιεργειών και Ανθοκομίας ζ) Ζωικής Παραγω¬ 
γής της Σχολής Τεχνολογίας Γεωπονίας των Τε¬ 
χνολογικών Εκπαιδευτικών Ιδρυμάτων. 3 

286. Κατάργηση Κέντρων Παιδικής Μέριμνας Αρμέ¬ 
νων Έδεσσας, Κέρκυρας, Πτολεμαΐδας, Ρόδου, 
Σιδηροκάστρου, Θηλέων Καστοριάς και Λάρισας, 
μετατροπή του Κέντρου Παιδικής Μέριμνας Θη¬ 
λέων Σερρών σε «Κρατικό Βρεφονηπιακό Σταθ¬ 
μό» και ορισμός δυναμικότητας του Παπάφειου 
Κέντρου Παιδικής Μέριμνας Αρρένων Θεσσαλο¬ 


νίκης «Ο ΜΕΛΙΤΕΥΣ». 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 261/1999 αρμοδιότη¬ 
τας Υπουργείου Δημ. Τάξης. 5 


ΠΡΟΕΔΡΙΚΑ ΔΙΑΤΑΓΜΑΤΑ 

- (ΐ) 

Κύρωση Απόφασης Συγκρότησης Ελληνικής Δύναμης 
Κοσόβου - ΕΛΔΥΚΟ, ως 34 Μ/Κ ΤΑΞ (ΕΛΔΥΚΟ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τη διάταξη της παραγράφου 7α, του άρθρου 15, του Ν. 
2292/1995 «Οργάνωση και Λειτουργία Υπουργείου Εθνικής 
Άμυνας, διοίκηση και έλεγχος των Ενόπλων Δυνάμεων και 
άλλες διατάξεις» (ΦΕΚ 35Α'), μετά από πρόταση των Υ¬ 
πουργών Εθνικής Άμυνας και Οικονομικών, αποφασίζουμε: 


Άρθρο 1 

Κυρώνεται η υπ’ αριθ. ΑΑΠ (ΕΧ).Φ. 024/11/23/52718/Σ. 
175 Κοινή Απόφαση Υπουργού Εθνικής Άμυνας και Εθνι¬ 
κής Οικονομίας και Οικονομικών, η οποία εκδόθηκε την 15 
Οκτωβρίου 1999 και αφορά στη συγκρότηση της Ελληνι¬ 
κής Δύναμης Κοσόβου - ΕΛΔΥΚΟ, ως 34 Μ/Κ ΤΑΞ (ΕΛΔΥ¬ 
ΚΟ), επιπέδου μηχανοκινήτου Ταξιαρχίας. 

Άρθρο 2 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 21 Οκτωβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

ΑΠ.-ΑΘ.ΤΣΟΧΑΤΖΟΠΟΥΛΟΣ Γ. ΠΑΠΑΝΤΩΝΙΟΥ 

-·- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 284 

Ίδρυση Γ ραφείου Δευτεροβάθμιας Εκπαίδευσης, στο 

Ν. Ηλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 2 του Ν. 2043/1992 (Α' 79) «Επο- 
πτεία και διοίκηση της Πρωτοβάθμιας και Δευτεροβάθ¬ 
μιας Εκπαίδευσης και άλλες διατάξεις». 

β) Του άρθρου 29Ατου Ν. 1558/1985 (Α 137) το οποίο προ¬ 
στέθηκε με το άρθρο 27 του Ν. 2081/92 (Ά 154) όπως τρο¬ 
ποποιήθηκε με το άρθρο 1 παρ. 2ατου Ν. 2469/1997 (Ά38). 

2. Την αριθ. 9199/10.11.98 γνώμη της Διεύθυνσης Δευ¬ 
τεροβάθμιας Εκπαίδευσης Νομαρχιακής Αυτοδιοίκησης 
Νομού Ηλείας. 

3. Την 1107147/1239/006/4.10.96 κοινή απόφαση του 
Πρωθυπουργού και Υπουργού Οικονομικών «Ανάθεση 
Αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 922). 

4. Την αριθμ. ΣΤ5/33/9.10.96 κοινή απόφαση του 
Πρωθυπουργού και του Υπουργού Εθνικής Παιδείας 

και Θρησκευμάτων «Ορισμός αρμοδιοτήτων Υφυπουρ¬ 
γού Εθνικής Παιδείας και Θρησκευμάτων» (Β' 937). 

5 . Το γεγονος ότι από το Π .Δ. αυτό προκαλείται δαπάνη σε 
βάοος: α) του κρατικού προϋπολογισμού ύψους 304.000 
δρχ. για το τρέχον οικονομικό έτος και 456.000 δρχ. περί¬ 
που για καθένα από τα πέντε επόμενα οικονομικά έτη. 

Η εκ δρχ. 304.000 δαπάνη έτους 1999 θα καλυφθεί με 
τροποποίηση του κρατικού προϋπολογισμού και συγκεκρι¬ 
μένα με ισόποση αύξηση της πίστωσης του ΚΑΕ 0237 του 
Ε Φ 19-220 Γου προϋπολογισμού του ΥΠΕΠΘ και μείωση 
της πίστωσης του ΚΑΕ 5184 του Ε.Φ 19.110 του ιδίου προ¬ 
ϋπολογισμού για την οποία έχει εκδοθεί η αριθμ. 2/33343/ 
6.5.99 απόφαση του Υπουργού Οικονομικών β) του προϋ¬ 
πολογισμού της Ν.Α. του Νομού Ηλείας ύψους 2.440.000 
■'ρχ. για το τρεχον οικονομικό έτος και 2.540.000 δρχ. για 
καθένα από τα πέντε επόμενα οικονομικά έτη. 

Η εκ 2 440 000 δρχ. δαπάνη έτους 1999 θα αντιμετωπι¬ 
στεί από τα προερχόαενα από Κεντρικούς Αυτοτελείς Πό¬ 
ρους έσοδα της Ν.Α. Νομού Ηλείας. 

Η εκ δρχ. 2.996.000 (456.000 επίδομα θέσης +2.540.000 
λειτουργικά) ετήσια δαπάνη για καθένα από τα πέντε οί¬ 
κον. έτη θα αντιμετωπίζεται, με την εγγραφή και πρόβλε¬ 
ψη ισόποσων- πιστώσεων αντίστοιχα στους ανωτέρω προ¬ 
ϋπολογισμούς. 

6. Την αριθμ. 185/1999 γνωμοδότηση του Συμβουλίου 
της Επικράτειας με πρόταση του Υφυπουργού Εθνικής 
Παιδείας και Θρησκευμάτων και του Υφυπουργού Οικο¬ 
νομικών, αποφασίζουμε: 

Άρθρο 1 

Ίδρυση Γραφείου Δ.Ε. 

Ιδρύεται 2ο Γραφείο Δευτεροβάθμιας Εκπαίδευσης 
στη Διεύθυνση Δευτεροβάθμιας Εκπαίδευσης Νομαρχια¬ 
κής Αυτοδιοίκησης Νομού Ηλείας ως κρατική αποκε¬ 
ντρωμένη υπηρεσία. 

Αρθρο 2 
Τελική διάταξη 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Νοεμβρίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ.ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝ. ΑΝΟΟΠΟΥΛΟΣ 

Καθορισμός Περιεχομένου Σπουδών των Τμημάτων α) 
Ανθοκομίας - Αρχιτεκτονικής Τοπίου β) Δασοπονίας γ) 
Διοίκησης Γεωργικών Εκμεταλλεύσεων δ) Φυτικής 
Παραγωνής ε) Γεωργικών Μηχανών και Αρδεύσεων 
στ) Θερμοκηπιακών Καλλιεργειών και Ανθοκομίας ζ) 
Ζωικής Παραγωγής της Σχολής Τεχνολογίας Γεωπο- 
νίας των Τεχνολογικών Εκπαιδευτικών Ιδρυμάτων 
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25παρ. 1 του Ν. 1404/1983 


(173 Α ) 'Δομή και λειτουργία των Τεχνολογικών Εκπαι¬ 
δευτικών Ιδρυμάτων" όπως αυτό αντικαταστάθηκε με την 
παρ. 5. του άρθρου 57 του Ν. 2413/96 (124 Α’) 

2. Τις διατάξεις του άρθρου 1 παρ. 17του Ν. 2621/1998 
(136 Α') 

3. Τις διατάξεις του άρθρου 27ατου Ν. 1558/1995 (137 
Α') όπως αυτό προσετέθη με το άρθρο 27 του Ν. 
2081/1992 (154 Α') και τροποποιήθηκε με το άρθρο 1 παρ. 
2ατου Ν. 2469/97 (38 Α'). 

4. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προ¬ 
ϋπολογισμού. 

5. Την αριθ. ΣΤ5/33/9-10-96 (937 Β') απόφαση του Πρω¬ 
θυπουργού και Υπουργού Εθνικής Παιδείας και Θρη¬ 
σκευμάτων "Ορισμός αρμοδιοτήτων του Υφυπουργού 
του Υπουργείου Εθνικής Παιδείας και Θρησκευμάτων" 

6. Τις γνώμες των Γεν. Συνελεύσεων των παρακάτω 
Τμημάτων της Σχολής Τεχνολογίας Γεωπονίας: 

α) Ανθοκομίας - Αρχιτεκτονικής Τοπίου του ΤΕΙ Ηπεί¬ 
ρου (αριθ. Πρακτ. 11/28-9-98) 

β) Δασοπονίας των ΤΈΙ α) Λαμίας (αριθ.πρακτ.28/5-10- 
98 β) Καβάλας (αριθ. Πρακτ.5/1-10-98) γ) Λάρισας (αριθ. 
Πρακτ.30/21-10-98) 

γ) Διοίκησης Γεωργικών Εκμεταλλεύσεων του ΤΕΙ Θεσ¬ 
σαλονίκης (αριθ. Πρακτ. 10/1-10-98) 

δ) Φυτικής Παραγωγής των ΤΕΙ: α) Καλαμάτας (αριθ. 
Πρακτικού 14/13-10-1998) β) Λάρισας (αριθ. πρακτ. 
24/13-11-98) γ) Ηπείρου (αριθ. πρακτ.7/25-11-98) δ) Κο¬ 
ζάνης (αριθ. πρακτ. 9/8-10-98) ε) Θεσσαλονίκης (αριθ. 
πρακτ. 16/22-10-98) στ) Ηρακλείου (αριθ. πρακτ.39/20- 
10-98) 

ε) Γ εωργικών Μηχανών και Αρδεύσεων των ΤΕΙ α) Λά¬ 
ρισας (αριθ.πρακτ. 36/3-10-98) β) Μεσολογγίου (αριθ. 
πρακτ. 3/29-10-98) 

στ) Θερμοκηπιακών Καλλιεργειών και Ανθοκομίας των 
ΤΕΙ α) Ηρακλείου (αριθ. πρακτ. Γ.Σ. 12/5/98) β) Καλαμά¬ 
τας (αριθ. πρακτ. 11/10-9-98 και 12/30-9-98) γ) Μεσολογ¬ 
γίου (αριθ. πρακτ. 2/5-2-98) 

ζ) Ζωικής Παραγωγής των ΤΕΙ α) Ηπείρου (αριθ. πρακτ. 
11/23-11-98) β) Λάρισας (αριθ. πρακτ. 17/16-11 -98) γ) Κο¬ 
ζάνης (αριθ. πρακτ. 6/29-9-98) δ) Θεσσαλονίκης (αριθ. 
πρακτ. 17/19-11-98). 

7. Τη γνωμοδότηση του Ινστιτούτου Τεχνολογικής Εκ¬ 
παίδευσης (ΙΤΕ) (αριθ. πρακτ. 13/23-12-98). 

8. Την αριθ. 379/99 γνωμοδότηση του Συμβουλίου Επι¬ 
κράτειας με πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Καθορίζουμε όπως παρακάτω το περιεχόμενο σπου¬ 
δών των Τμημάτων της Σχολής Τεχνολογίας Γεωπονίας 
των Τεχνολογικών Εκπαιδευτικών Ιδρυμάτων: 

1. Τμήμα Ανθοκομίας - Αρχιτεκτονικής Τοπίου του Τ.Ε.Ι. 
Ηπείρου 

Το περιεχόμενο σπουδών του Τμήματος Ανθοκομίας - 
Αρχιτεκτονικής Τοπίου της Σχολής Τεχνολογίας Γεωπο¬ 
νίας του ΤΕΙ Ηπείρου καλύπτει το γνωστικό αντικείμενο 
της εφαρμογής των γεωτεχνικών, βιολογικών και τεχνι¬ 
κών επιστημών στον σχεδίασμά και υλοποίηση έργων Αρ¬ 
χιτεκτονικής Τοπίου καθώς και στην παραγωγή και εμπο¬ 
ρία ανθοκομικών προϊόντων και γεωργικών εφοδίων που 
σχετίζονται με την ανθοκομία. 

Με την ολοκλήρωση των σπουδών τους οι πτυχιούχοι 
του Τμήματος θα διαθέτουν τις απαραίτητες επιστημονι¬ 
κές και τεχνολογικές γνώσεις, καθώς και εμπειρίες εφαρ¬ 
μογής τους, για να μπορούν να απασχολούνται ως Τεχνο¬ 
λόγοι Γεωπόνοι - Αρχιτέκτονες Τοπίου σε όλους τους το¬ 
μείς του γνωστικού αντικειμένου του Τμήματος και 
ειδικότερα: 

α) Καλλιέργεια καλλωπιστικών φυτών καθώς και παρα¬ 
γωγή, τυποποίηση, πιστοποίηση και εμπορία κάθε είδους 
ανθοκομικών προϊόντων. 

β) Παραγωγή και εμπορία αναπαραγωγικού υλικού καλ¬ 
λωπιστικών φυτών τόσο με κλασσικές (σποροπαραγωγή, 
φυτώρια) όσο και με σύγχρονες βιοτεχνολογικές (ιστο¬ 
καλλιέργεια) μεθόδους. 

γ) Κατάρτιση μελετών για δημιουργία πάρκων, καλλω¬ 
πιστικών κήπων, χλοοταπήτων, αισθητικών δασών, πρα¬ 
σίνου οδοποιίας και άλλων έργων πρασίνου και αρχιτε¬ 
κτονικής τοπίου. 

δ) Ανάληψη, επίβλεψη και εκτέλεση έργων πρασίνου και 
αρχιτεκτονικής τοπίου και γενικά έργων όπως αναφέρο 
νται στην προηγούμενη παράγραφο καθώς και συντήρη¬ 
ση αυτών μετά την ολοκλήρωσή τους 

ε) Τεχνική υποστήριξη ανθοκομικών καλλιεργειών, ιδι¬ 
αίτερα όσον αφορά την εγκατάσταση αυτών, την άρδευ¬ 
ση, την λίπανση, την φυτοπροστασία, τις λοιπές καλλιερ¬ 
γητικές τεχνικές, την διενέργεια αναλύσεων σε ειδικά ερ¬ 
γαστήρια, την προμήθεια και διάθεση γεωργικών 
φαρμάκων και λοιπών γεωργικών εφοδίων και γενικότερα 
την εφαρμογή σύγχρονων μεθόδων και τεχνικών παρα¬ 
γωγής ανθοκομικών προϊόντων. 

στ) Οργάνωση και διαχείριση γεωργικών εκμεταλλεύ¬ 
σεων, σύνταξη σχετικών οικονομικοτεχνικών μελετών κα¬ 
θώς και διενέργεια εκτιμήσεων και πραγματογνωμοσυ¬ 
νών σε εγκαταστάσεις και επιχειρήσεις που σχετίζονται 
με την ανθοκομία και την αρχιτεκτονική τοπίου. 

ζ) Σχεδίασμά και εκτέλεση προγραμμάτων εφαρμοσμέ¬ 
νης έρευνας σε τομείς που αφορούν την ανθοκομία, την 
προστασία, ανάδειξη και αξιοποίηση φυσικών πόρων και 
την ανάπλαση τοπίων. 

Οι σπουδές περιλαμβάνουν θεωρητική διδασκαλία, ερ¬ 
γαστηριακές ασκήσεις, φροντιστήρια, σεμινάρια, επισκέ¬ 
ψεις σε χώρους παραγωγής και εκπόνηση εργασιών με 
έμφαση στη μελέτη ειδικών θεμάτων και την ομαδική ερ¬ 
γασία. 

Στα μαθήματα γενικής υποδομής του Τμήματος περι¬ 
λαμβάνονται, μεταξύ των άλλων τα μαθηματικά και η στα¬ 
τιστική, η γεωργική χημεία, η φυσική, η πληροφορική, κα¬ 
θώς και μαθήματα που εισάγουν στην γεωπονική επιστή¬ 
μη. Τα μαθήματα γενικής υποδομής του Τμήματος 
αποσκοπούν στην δημιουργία ενός σταθερού υπόβα¬ 
θρου βασικών γνώσεων κατά τα πρώτα εξάμηνα των 
σπουδών, έτσι ώστε οι φοιτώντες να κατανοούν βαθύτε¬ 
ρα το κύριο γνωστικό αντικείμενο του Τμήματος στα προ¬ 
χωρημένα εξάμηνα σπουδών. 

Τα μαθήματα ειδικής υποδομής περιλαμβάνουν γνω¬ 
στικά αντικείμενα όπως τη μορφολογία και τη φυσιολογία 
φυτών, την οικολογία, την εδαφολογία, την θρέψη φυτών, 
τη γενετική, το σχέδιο, την τοπογραφία και τη γενική φυ¬ 
τοπροστασία, τα οποία αποτελούν ουσιαστικό και κύριο 
υπόβαθρο γνώσης για τα μαθήματα ειδικότητας. 

Στα μαθήματα ειδικότητας περιλαμβάνονται εξειδικευ- 
μένα γνωστικά αντικείμενα σχετικά με την ανθοκομία, την 
κηποτεχνία και την αρχιτεκτονική τοπίου. Στα μαθήματα 
ειδικότητας περιλαμβάνονται επίσης μαθήματα ειδικής 
φυτοπροστασίας, γενετικής βελτίωσης, κατασκευών, αρ¬ 
δεύσεων, κ.λπ. τα οποία αναφέρονται στις ειδικές εφαρ¬ 
μογές των επιστημών αυτών, στην ανθοκομία και την αρ¬ 
χιτεκτονική τοπίου. 

Ιδιαίτερη κατηγορία μαθημάτων αποτελούν τα γνωστι¬ 
κά αντικείμενα οικονομίας και διοίκησης, τα οποία είναι α¬ 
παραίτητα για την οργάνωση και διαχείριση επιχειρήσε¬ 
ων της ειδικότητας του Τμήματος. 

2. Τμήμα Δασοπονίας των ΤΕΙ Λαμίας, Καβάλας και Λά¬ 
ρισας 


Το περιεχόμενο σπουδών του Τμήματος Δασοπονίας 
της Σχολής Τεχνολογίας Γεωπονίας των ΤΕΙ Λαμίας, Κα¬ 
βάλας και Λάρισας καλύπτει το γνωστικό αντικείμενο της 
εφαρμογής βιοοικολογικών, φυσικών τεχνικών και οικο¬ 
νομικών επιστημών στην αειφορική διαχείριση και προ¬ 
στασία των χερσαίων φυσικών οικοσυστημάτων και στη 
διατήρηση και αναβάθμιση του φυσικού περιβάλλοντος. 

Με την ολοκλήρωση των σπουδών τους οι πτυχιούχοι 
του Τ μήματος Δασοπονίας θα διαθέτουν τις απαραίτητες 
επιστημονικές και τεχνολογικές γνώσεις και δεξιότητες, 
ώστε να δραστηριοποιούνται επαγγελματικά, ιδίως 
στους παρακάτω τομείς: 

Εκπόνηση ή συμμετοχή στην εκπόνηση δασικών μελε¬ 
τών διαχείρισης και προστασίας των χερσαίων φυσικών 
οικοσυστημάτων (ΧΦΟ) και ενδιαιτημάτων άγριας πανί¬ 
δας, καθώς και των μελετών περιβαλλοντικών επιπτώσε¬ 
ων για τεχνικά έργα και δραστηριότητες. Στελέχωση ο¬ 
μάδων περιβαλλοντικών μελετών ή έργων διαχείρισης 
φυσικού περιβάλλοντος. 

Διαχείριση, προστασία, οργάνωση και λειτουργία . 
α) Δασικών οικοσυστημάτων 
β) Προστατευόμενων Φυσικών Περιοχών 
γ) Δασικών Φυτωρίων και Αναδασωτικών Προγραμμά¬ 
των 

δ) Αστικού Πρασίνου και Χώρων Υπαίθριας και Δασικής 
Αναψυχής 

ε) Καταφυγίων Θηραμάτων, Εκτροφείων Θηραμάτων 
και Ελεγχόμενων Κυνηγετικών Περιοχών, 
στ) Ορεινών Βοσκοτόπων 

Εφαρμογή μεθόδων και τεχνικών ανόρθωσης και απο¬ 
κατάστασης υποβαθμισμένων χερσαίων φυσικών οικοσυ¬ 
στημάτων. 

Εκπόνηση και εφαρμογή προγραμμάτων απογραφης 
και παρακολούθησης με χρήση Τηλεπισκόπησης και Γε¬ 
ωγραφικών Συστημάτων Πληροφοριών. 

Ανάπτυξη και εφαρμογή συστημάτων παρακολούθη¬ 
σης και εκτίμησης περιβαλλοντικών επιπτώσεων έργων 
και δραστηριοτήτων οτο φυσικό περιβάλλον. 

Ανάπτυξη και εφαρμογή μεθόδων για τη βελτίωση της 
αύξησης και παραγωγής ξύλου, συγκομιδής και ορθολο¬ 
γικής χρήσης ξύλου, απόληψης δασικών προϊόντων, επε¬ 
ξεργασίας εμπορίας αυτών. 

Έλεγχο ποιότητας και καταλληλότητας, καθώς και δια¬ 
κίνηση και μεταποίηση των προϊόντων (άμεσων και έμμε¬ 
σων) που παράγονται από την αειφορική εκμετάλλευση 
των ανανεώσιμων δασικών πόρων. 

Μελέτη χειμαρρικών φαινομένων και διαχείριση λεκα¬ 
νών απορροής. Σχεδίασμά, μ.ελέτη, κατασκευή ορεινών 
υδροτεχνικών έργων. Διαχείριση χιονιού. 

Σχεδίασμά, μελέτη, κατασκευή και λειτουργία τεχνικών 
έργων υποδομής Σχεδίασμά και εκτέλεση δασοτεχνικών 
έργων. 

Εφαρμογή μεθόδων και τεχνικών Επιχειρησιακής έρευ¬ 
νας. Πολίτικης και Διοίκησης για την ανάπτυξη των ανα¬ 
νεώσιμων δασικών πόρων 

Εφαρμογή των συστημάτων και μεθόδων πρόληψης και 
αντιμετώπισης των Δασικών Πυρκαγιών 
Εκπόνηση και εφαρμογή προγραμμάτων βελτίωσης δα 
σοπονικών και λιβαδοπονικών φυτών. 

Σχεδίασμά και εφαρμογή προγραμμάτων εφαρμοσμέ¬ 
νης έρευνας που αφορούν το σύνολο των δραστηριοτή¬ 
των στα χερσαία φυσικά οικοσυστήματα. 

Ως σύμβουλοι περιβαλλοντικής πολιτικής και επόπτες 
εφαρμογής δια τάξεων περιβαλλοντικής νομοθεσίας και 
προδιαγραφών περιβαλλοντικής συμβατότητας έργων 
και δραστηριοτήτων στα χερσαία φυσικά οικοσυστήμα¬ 
τα. 

Στελέχωση υπηρεσιών του Δημοσίου και Ιδιωτικού το¬ 
μέα, που σχετίζονται με σχεδίασμά και εφαρμογή προ¬ 
γραμμάτων προστασίας, ανάπτυξης και γενικά διαχείρι¬ 
σης του φυσικού περιβάλλοντος και την πραγματοποίηση 
δημοσίων και ιδιωτικών έργων που αφορούν στο φυσικό 
περιβάλλον. 

Ασκηση εκπαιδευτικών και συμβουλευτικών καθηκό¬ 
ντων σε θέματα φυσικού περιβάλλοντος στην πρωτοβάθ¬ 
μια και δευτεροβάθμια εκπαίδευση του δημοσίου και ι¬ 
διωτικού τομέα. 

Χρησιμοποίηση και εμπορία των φυτοπροστατευτικών 
ουσιών δασικού ενδιαφέροντος. 

Ανάπτυξη και εφαρμογή της τεχνολογίας σε όλους 
τους τομείς του γνωστικού αντικειμένου της Δασοπονίας. 

Σε όλα τα εξάμηνα, πληντου τελευταίου, οι σπουδές πε¬ 
ριλαμβάνουν θεωρητική διδασκαλία, εργαστηριακές και 
φροντιστηριακές ασκήσεις, σεμινάρια, εκπαιδευτικές ε¬ 
πισκέψεις σε χώρους που αφορούν τις δραστηριότητες 
του ανπκειμένου σπουδών και εκπόνηση μελετών και ερ¬ 
γασιών. Έμφαση δίνεται στη μελέτη περιπτώσεων και ρτη 
συμμετοχική εργασία. 

Στα πρώτα εξάμηνα σπουδών περιλαμβάνονται, μεταξύ 
άλλων, μαθήματα γενικής υποδομής θετικών και βιολογι¬ 
κών επιστημών όπως, Χημεία, Φυσική, Μαθηματικά, Πλη¬ 
ροφορική, Βιοστατιστική, Βοτανική, Γεωλογία, Τοπογρα¬ 
φία, Μηχανική. 

Ακολουθούν ανπκείμενα ειδικής υποδομής όπως, Δασι¬ 
κή Οικολογία, Δασοπροστασία, Δασική Βιομετρία, Υλο- 
χρησπκή, Δασικές Μετρήσεις, Γεωγραφικά Συστήματα 
Πληροφοριών, Φυτώρια - Αναδασώσεις, Παρακολούθη¬ 
ση Περιβαλλονπκών Μεταβλητών και Επιπτώσεων. 

Στα προχωρημένα εξάμηνα σπουδών διδάσκονται αντι¬ 
κείμενα ειδικότητας όπως, Διάνοιξη Δασοδρόμων, Δασι¬ 
κή Διαχειριστική, Δασική Τεχνολογία, Αισθητική και Αρχι¬ 
τεκτονική Τοπίου, Αστικό Πράσινο, Διαχείριση Προστα- 
τευόμενων Περιοχών. 

3. Τμήμα Διοίκησης Γεωργικών Εκμεταλλεύσεων του 
Τ.Ε.Ι. Θεσσαλονίκης 

Το περιεχόμενο σπουδών του Τμήματος Διοίκησης Γε¬ 
ωργικών Εκμεταλλεύσεων της Σχολής Τεχνολογίας Γεω- 
πονίας του ΤΕΙ Θεσσαλονίκης καλύπτει το γνωστικό ανπ- 
κείμενο της εφαρμογής της γεωπονικής επιστήμης και τε¬ 
χνολογίας, καθώς και την ανάπτυξή τους, δίνοντας έμφαση 
στην Αγροτική Οικονομία, στη Διοίκηση Γεωργικών Εκμε¬ 
ταλλεύσεων και Επιχειρήσεων, Οργανισμών - Οργανώσε¬ 
ων, όπως των διαφόρων κατηγοριών Γεωργικών Συνεταιρι¬ 
σμών και γενικά στην ανάπτυξη της υπαίθρου. 

Με την ολοκλήρωση των σπουδών τους οι Πτυχιούχοι 
του Τμήματος "Διοίκησης Γεωργικών Εκμεταλλεύσεων", 
θα διαθέτουν τις απαραίτητες επιστημονικές και τεχνο¬ 
λογικές γνώσεις και ικανότητες, για να μπορούν να αντα- 
ποκρίνονται στις απαιτήσεις όλων των τομέων του γνω¬ 
στικού ανπκειμένου σπουδών του Τμήματος. 

Ειδικότερα είτε μόνοι, είτε ως υπεύθυνα στελέχη επι¬ 
χειρήσεων, οργανισμών και υπηρεσιών, αυτοδύναμα ή σε 
συνεργασία με άλλους επιστήμονες, θα ασχολούνται με 
τη διοίκηση και διαχείριση γεωργικών εκμεταλλεύσεων 
και επιχειρήσεων, γεωργικών οργανώσεων και μονάδων, 
ίδρυση και λειτουργία καταστημάτων γεωργικών φαρμά¬ 
κων, εφοδίων και μηχανημάτων καθώς και γραφείων συμ¬ 
βούλων αγροπκής ανάπτυξης. 

Αναλυπκότερα δραστηριοποιούνται στους εξής τομείς: 

α) Διοίκηση και διαχείριση γεωργικών εκμεταλλεύσεων 
και επιχειρήσεων, λογιστική παρακολούθησή τους, τήρη¬ 
ση και ενημέρωση όλων των λογισπκών βιβλίων γεωργι¬ 
κών συνεταιρισμών, καθώς και υπογραφή των ισολογι¬ 
σμών τους. 


β) Διοικητική και οικονομική διαχείριση φορέων γεωργι¬ 
κής ανάπτυξης και στελέχωση των ιδρυομένων οργανι¬ 
σμών, όπως: Πιστοποίησης Λογαριασμών, Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων του Υπουργείου Γεωργίας, Ελέγχου Τροφί¬ 
μων και Ποιότητας και Επίβλεψης Γ εωργικών Προϊόντων, 
στελέχωση των Συνεταιρισμών και του Σώματος Ελε¬ 
γκτών αυτών. 

γ) Εμπορία γεωργικών προϊόντων, γεωργικών φαρμά¬ 
κων και λοιπών εφοδίων. 

δ) Εκπμήσεις γεωργικών προϊόντων, πραγματογνωμο¬ 
σύνες σε πάσης φύσεως ζημιές της γεωργικής παραγω¬ 
γής του γεωργικού κεφαλαίου και εξοπλισμού. 

ε) Λειτουργία γραφείων ειδικών δραστηριοτήτων όπως: 
αγροτικών ασφαλίσεων, φοροτεχνικών και άλλων σχετι¬ 
κών με τη γεωργική ανάπτυξη, συμβούλων γεωργικών εκ¬ 
μεταλλεύσεων και επιχειρήσεων για την σύνταξη σχεδίων 
βελτίωσης και αναλογών οικονομοτεχνικών μελετών και 
μελετών ανάπτυξης του αγροτικού χώρου. 

Οι σπουδές περιλαμβάνουν θεωρητική διδασκαλία, ερ¬ 
γαστηριακές ασκήσεις, φρονπστήρια, σεμινάρια, επισκέ¬ 
ψεις σε χώρους παραγωγής και εμπορίας γεωργικών 
προϊόντων, διάθεσης γεωργικών εφοδίων και γραφεία γε¬ 
ωργικών μελετών. Έμφαση δίδεται στη μελέτη περιπτώ¬ 
σεων και την ομαδική εργασία. 

Στα βασικά γνωστικά αντικείμενα του Τμήματος, περι¬ 
λαμβάνονται μεταξύ των άλλων μαθήματα γενικής υπο¬ 
δομής θετικών και βιολογικών επιστημών, της γεωργικής 
οικονομίας και της αγροπκής πολιπκής, των βασικών αρ¬ 
χών που εφαρμόζονται στην οργάνωση και διοίκηση των 
γεωργικών εκμεταλλεύσεων και επιχειρήσεων, των γεωρ¬ 
γικών συνεταιρισμών, την οικονομική της γεωργικής πα¬ 
ραγωγής και εμπορίας της, την χρηματοδότηση και την α¬ 
ξιολόγηση των επενδύσεων και των μεθόδων σύγχρονης 
πληροφόρησης. 

Ιδιαίτερη κατηγορία μαθημάτων αποτελούν τα γνωσπ- 
κά αντικείμενα της τεχνολογίας της φυπκής και ζωικής 
παραγωγής, της φυτοπροστασίας, της λιπασματολογίας 
και εδαφολογίας, των γεωργικών μηχανημάτων και της οι- 
κονομικότητάς τους. 

4. Τμήμα Φυτικής Παραγωγής των Τ.Ε.Ι. Καλαμάτας, 
Λάρισας, Ηπείρου, Κοζάνης και Θεσσαλονίκης 

Το περιεχόμενο σπουδών του τμήματος της Σχολής Τε¬ 
χνολογίας Γεωπονίας των ΤΕΙ Καλαμάτας, Λάρισας, Η¬ 
πείρου, Κοζάνης και Θεσσαλονίκης καλύπτει το γνωσπκό 
ανπκείμενο των γεωργικών επιστημών σχεπκά με την πα¬ 
ραγωγή γεωργικών προϊόντων με έμφαση στα Φυτά Με¬ 
γάλης Καλλιέργειας και τα Οπωροκηπευτικά. 

Με την ολοκλήρωση των σπουδών τους οι πτυχιούχοι 
του Τμήματος Φυπκής Παραγωγής θα διαθέτουν εξειδι- 
κευμένες γνώσεις ώστε να είναι σε θέση να απασχολη¬ 
θούν είτε αυτοδύναμα είτε σε συνεργασία με άλλους επι¬ 
στήμονες και φορείς με τη μελέτη, έρευνα και εφαρμογή 
της τεχνολογίας πάνω σε σύγχρονους και ειδικούς τομείς 
των γεωπονικών επιστημών. Ειδικότερα, οι Τεχνολόγοι 
Γεωπονίας Φυτικής Παραγωγής μπορούν να αξιοποιη- 
θούν στα παρακάτω αντικείμενα και δραστηριότητες: 

1) Παραγωγή, τυποποίηση, συντήρηση, πιστοποίηση 
ποιότητας και εμπορία φυτικών προϊόντων. 

2) Πρόληψη και καταστολή επιβλαβών επιδράσεων στη 
παραγωγή των φυτικών προϊόντων από διάφορες βιοπ- 
κές (ασθένειες, έντομα, ζιζάνια) καιαβιοπκές (ξηρασία, υ¬ 
περβολική υγρασία, παγετοί, παθογένεια εδαφών) αντι¬ 
ξοότητες. 

3) Παραγωγή πιστοποιημένου πολλαπλασιαστικού υλι¬ 
κού των καλλιεργούμενων φυτών. 

4) Εμπορία λιπασμάτων, φυτοπροστατευτικών προϊό- 

ντων, πολλαπλασιαστικού υλικού και άλλων μέσων που 
συμβάλλουν στην εφαρμογή βελτιωμένων τεχνικών καλ¬ 
λιέργειας. 

5) Γεωργοοικονομικές μελέτες που συμβάλλουν στον 
κατάλληλο εξοπλισμό και στη γενικότερη ανάπτυξη των 
γεωργικών εκμεταλλεύσεων. 

6) Εκτίμηση ζημιών που προκαλούν βιοτικές και αβιοτι¬ 
κές αντιξοότητες στις καλλιέργειες 

7) Αναλύσεις εδαφών, φυτικών ιστών και αρδευτικού νε¬ 
ρού 

8) Συμμετοχή σε μελέτες και κατασκευές έργων πρασί¬ 
νου 

9) Συμμετοχή σε ερευνητικές δραστηριότητες γεωργι¬ 
κού περιεχομένου 

10) Συνταγογράφηση φυτοπροστατευτικών προϊόντων 

11) Ανάπτυξη και διάδοση σύγχρονων μεθόδων καλ¬ 
λιέργειας, όπως βιολογική και αειφορική γεωργία 

12) Ελεγχο και πιστοποίηση παραγωγής βιολογικών 
προϊόντων 

13) Παραγωγή και εμπορία οργανικών λιπασμάτων και 
οργανικών προϊόντων για τη βιολογική γεωργία 

14) Διαχείριση και προστασία του γεωργικού και του γε¬ 
νικότερου οικοσυστήματος 

Οι σπουδές περιλαμβάνουν θεωρητική διδασκαλία, ερ¬ 
γαστηριακές και φροντιστηριακές ασκήσεις, σεμινάρια, 
εκπαιδευτικές επισκέψεις (φυτώρια, γεωργικές εκμεταλ¬ 
λεύσεις, ερευνητικά ιδρύματα, συσκευαστήρια και επιχει¬ 
ρήσεις παραγωγής πολλαπλασιαστικού υλικού), καθώς 
και εκπόνηση εργασιών. Το τελευταίο εξάμηνο περιλαμ¬ 
βάνει την Πρακτική Άσκηση στο επάγγελμα και την εκπό¬ 
νηση Πτυχιακής Εργασίας. 

Τα πρώτα εξάμηνα περιλαμβάνουν κυρίως γενικά μα¬ 
θήματα, όπως γεωργική χημεία, Η/Υ, βοτανική, μαθηματι¬ 
κά, γενετική, εδαφολογία. Στα τελευταία εξάμηνα οι 
σπουδές θα περιλαμβάνουν δύο (2) κατευθύνσεις [Φυτών 
Μεγάλης Καλλιέργειας (Γεωργίας) και Οπωροκηπευτι- 
κών (Δενδροκηπευτικής)], στα οποία θα διδάσκονται μα¬ 
θήματα ειδικότητας, όπως ειδική γεωργία, ειδική δενδρο¬ 
κομία, ειδική φυτοπροστασία, σποροπαραγωγή, λαχανο¬ 
κομία, αμπελουργία, ανθοκομία. Παράλληλα κατά τη 
διάρκεια των σπουδών διδάσκονται μαθήματα οικονομι¬ 
κού περιεχομένου οργάνωσης και διαχείρισης γεωργι¬ 
κών εκμεταλλεύσεων, μαθήματα που αφορούν τη διαχεί¬ 
ριση του εδάφους από γεωργική άποψη (αξιοποίηση ε¬ 
δαφών, αρδεύσεις-στραγγίσεις), τον μηχανικό 
εξοπλισμό και τις κατασκευές των γεωργικών εκμεταλ¬ 
λεύσεων καθώς και μέχρι επτά προαιρετικά μαθήματα, 
μετά από απόφαση της Συνέλευσης του Τμήματος. 

5. Τμήμα Φυτικής Παραγωγής του Τ.Ε.Ι. Ηρακλείου 

Οι σπουδές στο 'Γμήμα Φυτικής Παραγωγής της Σχολής 
Τεχνολογίας Γεωπονίας του ΤΕΙ Ηρακλείου καλύπτουν 
τις εφαρμογές και την ανάπτυξη της Γεωπονικής Επιστή¬ 
μης και Τεχνολογίας, στη Φυτική Παραγωγή, με έμφαση 
στην παραγωγή και διαχείριση φυτοκομικών προϊόντων 
των Μεσογειακών και Υποτροπικών Καλλιεργειών. 

Οι απόφοιτοι του Τμήματος έχουν τις απαραίτητες επι¬ 
στημονικές και τεχνολογικές γνώσεις και εμπειρίες εφαρ¬ 
μογής, ώστε να δραστηριοποιούνται επαγγελματικά είτε 
αυτοδύναμα είτε σε συνεργασία με άλλους επιστήμονες 
ως πτυχιούχοι Τεχνολογίας Φυτικής Παραγωγής ιδίως 
στους τομείς: 

1. Παραγωγή, τυποποίηση και εμπορία προϊόντων από 
γεωργικές καλλιέργειες με έμφαση στην παραγωγή με¬ 
σογειακών και υποτροπικών φυτοκομικών προϊόντων. 

2. Οργάνωση και διαχείριση γεωργικών εκμεταλλεύσε¬ 
ων και σύνταξη σχετικών οικονομικοτεχνικών μελετών. 

3. Τεχνική υποστήριξη καλλιεργειών στη διάγνωση και 


θεραπεία βιολογικών, τεχνικών και οικονομικών προβλη¬ 
μάτων, εφαρμογή συγχρόνων μεθόδων καλλιέργειας, 
προμήθεια και διάθεση γεωργικών φαρμάκων και λοιπών 
εφοδίων και διαχείριση των προϊόντων των καλλιεργειών 
(τυποποίηση, πιστοποίηση, συντήρηση, προώθηση, δια¬ 
κίνηση). 

4. Παραγωγή πιστοποιημένων γεωργικών προϊόντων με 
την εφαρμογή σύγχρονων μεθόδων φυτοπροστασίας και 
θρέψης, ολοκληρωμένης αντιμετώπισης φυτοπαρασίτων 
και ολοκληρωμένης παραγωγής, καθώς και βιολογικής-α- 
ειφορικής γεωργίας. Παραγωγή και εμπορία οργανικών 
λιπασμάτων και οργανικών προϊόντων για τη βιολογική 
γεωργία. 

5. Δημιουργία βελτιωμένου και πιστοποιημένου γενετι¬ 
κού και πολλαπλασιαστικού υλικού με κλασικές (φυτώ¬ 
ρια) και σύγχρονες βιοτεχνολογικές (π.χ. ιστοκαλλιέρ¬ 
γεια) μεθόδους. 

6. Σχεδίασμά και εφαρμογή προγραμμάτων εφαρμο¬ 
σμένης έρευνας που αφορούν τεχνικές και μέσα παρα¬ 
γωγής, καθώς και τις επιπτώσεις της γεωργικής παραγω¬ 
γικής διαδικασίας στο γεωργικό και το γενικότερο οικο¬ 
σύστημα. 

Σε όλα τα εξάμηνα, πληντου τελευταίου, οι σπουδές πε¬ 
ριλαμβάνουν θεωρητική διδασκαλία, εργαστηριακές και 
φροντιστηριακές ασκήσεις, καθώς και ασκήσεις πράξης 
στον αγρό και υπο κάλυψη, συμμετοχικά σεμινάρια, εκ¬ 
πόνηση μελετών και εκπαιδευτικές επισκέψεις σε χώρους 
παραγωγής γεωργικών προϊόντων και πολλαπλασιαστι¬ 
κού υλικού, διάθεσης γεωργικών εφοδίων, γραφεία μελε¬ 
τών και εργαστήρια έρευνας και υποστήριξης των καλ¬ 
λιεργειών. Έμφαση δίδεται στη μελέτη περιπτώσεων και 
στη συμμετοχική εργασία. 

Στα πρώτα εξάμηνά σπουδών περιλαμβάνονται μαθή¬ 
ματα γενικής υποδομής θετικών βιολογικών επιστημών ό¬ 
πως Μαθηματικά, Φυσική, Χημεία, Πληροφορική, Βιολο¬ 
γία, καθώς και εισαγωγικά μαθήματα Γεωπονίας (Ανθο¬ 
κομίας, Λαχανοκομίας, Δενδροκομίας και Φ.Μ.Κ.). 

Ακολουθούν αντικείμενα ειδικής υποδομής - κορμού, ό¬ 
πως Εδαφολογίας, Φυτοπροστασίας. Γενετικής, Βιοτε¬ 
χνολογίας, Μηχανημάτων, Αρδεύσεων, Αγροοικολογίας. 

Στα προχωρημένα εξάμηνα σπουδών διδάσκονται αντι¬ 
κείμενα ειδικότητας, που αναφέρονται στη Δενδροκομία. 
Λαχανοκομία και γενικά τις καλλιέργειες που αναπτύσσο¬ 
νται στις μεσογειακές και υποτροπικές περιοχές, τα ο¬ 
ποία συμπληρώνονται με ειδικά αντικείμενα Φυτοπρο¬ 
στασίας, Βελτίωσης Φυτών. Εφαρμοσμένης Φυσιολογίας 
Φυτών, Κατασκευών, Εξοπλισμού και άλλα. 

Ιδιαίτερη κατηγορία μαθημάτων αποτελούν τα γνωστι¬ 
κά αντικείμενα οικονομίας και διοίκησης που είναι απα¬ 
ραίτητα για την οργάνωση και διαχείριση επιχειρήσεων 
της ειδικότητας του Τμήματος. 

6. Τμή μα Γεωργικών Μηχανών και Αρδεύσεων των Τ. Ε. I. 
Λάρισας και Μεσολογγίου 

Το περιεχόμενο σπουδών του Τμήματος Γ εωργικών Μη¬ 
χανών και Αρδεύσεων της Σχολής Τεχνολογίας Γεωπο¬ 
νίας των ΤΕΙ Λάρισας, Μεσολογγίου καλύπτει το αντικεί¬ 
μενο εφαρμογής αρχών εκ των θετικών Επιστημών αλλά 
και εκ των βιολογικών για την κατασκευή και χρήση των 
κατά περίπτωση και περίσταση καταλλήλων μηχανών και 
επιλογή και εφαρμογή αρδευτικών τεχνικών, με σκοπό 
την υποστήριξή της καλλιέργειας των φυτών και της ε¬ 
κτροφής των ζώων, όπως επίσης και την απόληψη και την 
διαχείριση των εξ αυτών απολαμβανομένων προϊόντων. 

Μετά την ολοκλήρωση των σπουδών τους, οι Πτυχιού- 
χοι του Τμήματος θα διαθέτουν τις απαραίτητες γνώσεις 
και ικανότητες ως Τεχνολόγοι των Γεωργικών Μηχανών 
και των Αρδεύσεων, ώστε να μπορούν να αντεπεξέρχο- 

νται στις απαιτήσεις όλου του εύρους του γνωστικού τους 
αντικειμένου, ως στελέχη επιχειρήσεων ή ως αυτοαπα¬ 
σχολούμενοι. Οι Τεχνολόγοι των Γεωργικών Μηχανών και 
Αρδεύσεων ιδίως ασχολούνται επαγγελματικώς: 

1. Με το σχεδίασμά, μελέτη και κατασκευή γεωργικών 
μηχανών και εργαλείων καλλιέργειας του εδάφους, συ¬ 
γκομιδής, μεταφοράς και πρώτης επεξεργασίας αγροτι¬ 
κών προϊόντων, μηχανών υπολειμμάτων και παραπροϊό¬ 
ντων, μηχανών εξοπλισμού γεωργοκτηνοτροφικών και 
θερμοκηπιακών εγκαταστάσεων, εξοπλισμού συστημά¬ 
των αρδεύσεων και οργάνων ή εργαλείων που συντελούν 
στον έλεγχο της γεωργικής παραγωγής σε όλα τα στάδια. 

2. Με τις γνωματεύσεις ως εμπειρογνώμονες για λογα¬ 
ριασμό φορέων που χρησιμοποιούν παντός είδους γεωρ¬ 
γικό μηχανολογικό εξοπλισμό ή ασχολούνται με τις έγγει¬ 
ες βελτιώσεις και αρδεύσεις. 

3. Με την ίδρυση και λειτουργία καταστημάτων εμπο¬ 
ρίας των ειδών που αναφέρονται στο εδάφιο 1) και κάθε 
είδους γραφείων ειδικών δραστηριοτήτων σχετικών με 
την ανάπτυξη της Γεωργικής Μηχανολογίας, των Εγγείων 
Βελτιώσεων και των Αρδεύσεων. 

4. Με την εκπόνηση και επίβλεψη ή συμμετοχή στην εκ¬ 
πόνηση γεωργοτεχνικών μελετών προκειμένου για την ί¬ 
δρυση βιοτεχνίας ή βιομηχανίας γεωργικών μηχανών, την 
καταλληλότητα και οικονομικότητα των γεωργικών μηχα¬ 
νημάτων και εξοπλισμού και την εκπόνηση μελετών άρ¬ 
δευσης και στράγγισης αγρών. 

5. Με την εκπόνηση και επίβλεψη ή συμμετοχή στην εκ¬ 
πόνηση μελετών θερμοκηπιακών εγκαταστάσεων. 

6. Με την πραγματοποίηση επιβλέψεων και επιμετρήσε¬ 
ων της κατασκευής Γεωργικών υδραυλικών και μηχανο¬ 
λογικών έργων. 

7. Με κάθε άλλη δραστηριότητα που εμφανίζεται με την 
εξέλιξη της τεχνολογίας και αποδεδειγμένα καλύπτει το 
γνωστικό αντικείμενο της ειδικότητάς τους. 

Οι σπουδές περιλαμβάνουν θεωρητική διδασκαλία και 
εργαστηριακές ασκήσεις, εκπαιδευτικές επισκέψεις σε 
χώρους εφαρμογής των παρεχομένων γνώσεων. 

Επίσης κατά την διάρκεια των σπουδών, ο σπουδαστής 
παρακολουθεί μεταξύ άλλων και τα ακόλουθα μαθήματα: 

Μαθήματα Γενικής Υποδομής 

Στα μαθήματα Γενικής Υποδομής του Τμήματος περι¬ 
λαμβάνονται μεταξύ των άλλωντα Μαθηματικά, η Φυσική, 
ο Προγραμματισμός Η/Υ, η Φυτοτεχνολογία, η Ζωοτε- 
χνολογία, η Ηλεκτροτεχνολογία, το Σχέδιο και η Εδαφο¬ 
λογία. 

Μαθήματα Ειδικής Υποδομής 

Στα μαθήματα Ειδικής Υποδομής του Τμήματος περι¬ 
λαμβάνονται μεταξύ των άλλων η Εργονομία των Γεωργι- 
κών Μηχανημάτων, τα Αγροτικά Κτίρια, οι Μηχανές Εσω¬ 
τερικής Καύσεως, τα Όργανα και οι Μετρήσεις, γενικά για 
τις Αρδεύσεις - Στραγγίσεις και η Μηχανική. 

Μαθήματα Ειδικότητας 

Στα μαθήματα Ειδικότητας του Τμήματος περιλαμβά¬ 
νονται μεταξύ των άλλων ο Γεωργικός Ελκυστήρας , τα 
Γεωργικά Μηχανήματα, τα Μηχανήματα Εγγείων Βελτιώ¬ 
σεων, τα Γεωργικά Μηχανήματα και οι Δοκιμές τους, ειδι¬ 
κά μαθήματα των Αρδεύσεων - Στραγγίσεων και η Οργά- 
νωση-Εκμετάλλευση του Γεωργικού Εξοπλισμού. 

Μαθήματα Διοίκησης, Οικονομίας, Νομοθεσίας και Αν¬ 
θρωπιστικών σπουδών 

Στα μαθήματα Διοίκησης, Οικονομίας, Νομοθεσίας και 
Ανθρωπιστικών Σπουδών του Τμήματος περιλαμβάνονται 
μεταξύ των άλλων και η Τεχνικοοικονομική Ανάλυση, οι 
Αρχές Οικονομίας, η Εμπορία Γ εωργικών Μηχανών, η Α¬ 
σφάλεια Εργασίας και Προστασία του Περιβάλλοντος, η 
Νομοθεσία και οι Κανονισμοί Ειδικότητας. 


7. Τμήμα Θερμοκηπιακών Καλλιεργειών και Ανθοκομίας 
τωνΤΕΙ Ηρακλείου, Καλαμάτας και Μεσολογγίου 

Οι σπουδές στο Τμήμα Θερμοκηπιακών καλλιεργειών 
και Ανθοκομίας της Σχολής Τεχνολογίας Γεωπονίας των 
Τεχνολογικών Εκπαιδευτικών Ιδρυμάτων Ηρακλείου, Κα¬ 
λαμάτας και Μεσολογγίου, καλύπτουν τις εφαρμογές της 
Γεωπονικής Επιστήμης και Τεχνολογίας, καθώς και την α¬ 
νάπτυξή τους στη φυτική παραγωγή, με έμφαση στις υπό 
κάλυψη καλλιέργειες, καθώς και στην Ανθοκομία και στην 
Κηποτεχνία. 

Οι απόφοιτοι του Τ μήματος θα έχουν τις απαραίτητες ε¬ 
πιστημονικές και τεχνολογικές γνώσεις και εμπειρίες ε¬ 
φαρμογής, ώστε να δραστηριοποιούνται επαγγελματικά 
ως πτυχιούχοι Τεχνολογίας Θερμοκηπιακών Καλλιεργει¬ 
ών και Ανθοκομίας, ιδίως στους τομείς: 

1. Παραγωγή φυτικών προϊόντων από γεωργικές καλ¬ 
λιέργειες με έμφαση στην παραγωγή λαχανοκομικών και 
ανθοκομικών προϊόντων και στην εκπόνηση και εφαρμο¬ 
γή κηποτεχνικών και παρκοτεχνικών μελετών. 

2. Οργάνωση και διαχείριση γεωργικών εκμεταλλεύσε¬ 
ων και σύνταξη σχετικών οικονομικοτεχνικών μελετών. 

3. Τεχνική υποστήριξη καλλιεργειών στη διάγνωση και 
θεραπεία βιολογικών, τεχνικών και οικονομικών προβλη¬ 
μάτων, εφαρμογή συγχρόνων μεθόδων καλλιέργειας, 
προμήθεια και διάθεση γεωργικών φαρμάκων και λοιπών 
εφοδίων και διαχείριση των προϊόντων των καλλιεργειών 
(τυποποίηση, πιστοποίηση, συντήρηση, προώθηση, δια¬ 
κίνηση). 

4. Παραγωγή πιστοποιημένων γεωργικών προϊόντων με 
την εφαρμογή σύγχρονων μεθόδων φυτοπροστασίας και 
θρέψης, ολοκληρωμένης αντιμετώπισης φυτοπαρασίτων 
και ολοκληρωμένης παραγωγής, καθώς και βιολογικής 
γεωργίας. 

5. Δημιουργία βελτιωμένου και πιστοποιημένου γενετι¬ 
κού και πολλαπλασιαστικού υλικού με κλασικές (φυτώ¬ 
ρια) και σύγχρονες βιοτεχνολογικές (ιστοκαλλιέργεια) 
μεθόδους. 

6. Σχεδίασμά και εφαρμογή προγραμμάτων εφαρμο¬ 
σμένης έρευνας που αφορούν τεχνικές και μέσα παρα¬ 
γωγής, καθώς και τις επιπτώσεις της γεωργικής παραγω¬ 
γικής διαδικασίας στο περιβάλλον. 

Επίσης σε όλα τα εξάμηνα, εκτός του τελευταίου, οι 
σπουδές περιλαμβάνουν θεωρητική διδασκαλία, εργα¬ 
στηριακές και φροντιστηριακές ασκήσεις, καθώς και α¬ 
σκήσεις πράξης στο θερμοκήπιο και στον αγρό, συμμε¬ 
τοχικά σεμινάρια και εκπόνηση μελετών και εκπαιδευτι¬ 
κές επισκέψεις σε χώρους παραγωγής γεωργικών 
προϊόντων και πολλαπλασιαστικού υλικού, διάθεσης γε¬ 
ωργικών εφοδίων, γραφεία μελετών και εργαστήρια έ¬ 
ρευνας και υποστήριξης των καλλιεργειών. Έμφαση δί¬ 
δεται στη μελέτη περιπτώσεων και στη συμμετοχική ερ¬ 
γασία. 

Στα πρώτα εξάμηνα σπουδών περιλαμβάνονται μαθή¬ 
ματα γενικής υποδομής θετικών και βιολογικών επιστη¬ 
μών όπως Μαθηματικά, Φυσική, Γεωργική Χημεία, Πλη¬ 
ροφορική, Βιολογία Φυτών, καθώς και εισαγωγικά μαθή¬ 
ματα Ανθοκομίας, Λαχανοκομίας, Δενδροκομίας και 
Φ.Μ.Κ. 

Ακολουθούν αντικείμενα ειδικής υποδομής - κορμού, ό¬ 
πως Εδαφολογίας και Θρέψης Φυτών, Γενικής Φυτοπρο¬ 
στασίας, Γενετικής, Βιοτεχνολογίας, Γεωργικών Μηχανη¬ 
μάτων, Αρδεύσεων, Γεωργικής Οικονομίας και Πολιτικής, 
Αγροοικολογίας, Διαχείρισης Εκμεταλλεύσεων, Διάρ¬ 
θρωσης Καλλιεργειών. 

Στα προχωρημένα εξάμηνα σπουδών διδάσκονται αντι¬ 
κείμενα ειδικότητας που αναφέρονται στη Λαχανοκομία, 
Ανθοκομία, Κηποτεχνία και Αρχιτεκτονική Τοπίου, τα ο- 

ποία συμπληρώνονται με ειδικά αντικείμενα Φυτοπρο¬ 
στασίας, Γενετικής Βελτίωσης Φυτών, Εφαρμοσμένης 
Φυσιολογίας Φυτών, Κατασκευών, Εξοπλισμού και Αυτο¬ 
ματισμού Θερμοκηπίων και Διακίνησης και Εμπορίας των 
παραγομένων προϊόντων. 

8. Τμήμα Ζωικής Παραγωγής των ΤΕ.Ι. Ηπείρου, Λάρι¬ 
σας, Κοζάνης και Θεσσαλονίκης 

Το περιεχόμενο σπουδών του Τμήματος Ζωικής Παρα¬ 
γωγής της Σχολής Τεχνολογίας Γεωπονίας των Τ.Ε.Ι. Η¬ 
πείρου, Λάρισας, Κοζάνης και Θεσσαλονίκης, καλύπτει το 
γνωστικό αντικείμενο της Επιστήμης των Ζώων και συνα¬ 
φών κλάδων, με έμφαση στην εφαρμογή σύγχρονων τε¬ 
χνολογικών μεθόδων στην εκτροφή, διατροφή, βελτίωση, 
αναπαραγωγή και υγεία των αγροτικών ζώων, ζώων συ¬ 
ντροφιάς, εξωτικών ζώων και πειραματόζωων. Ακόμη κα¬ 
λύπτει τις μεθόδους παραγωγής επεξεργασίας και τυπο¬ 
ποίησης προϊόντων ζωικής προέλευσης. 

Με την ολοκλήρωση των σπουδών τους οι Πτυχιούχοι 
του Τμήματος Ζωικής Παραγωγής των ΤΕΙ, θα έχουν τις 
απαραίτητες τεχνολογικές και επιστημονικές γνώσεις και 
ικανότητες ως Τεχνολόγοι Γεωπονίας Ζωικής Παραγω¬ 
γής, για να μπορούν να απασχολούνται σε όλους τους το¬ 
μείς του γνωστικού αντικειμένου του Τμήματος, είτε ως 
αυτοαπασχολούμενοι είτε ως υπεύθυνοι ή στελέχη επι¬ 
χειρήσεων. 

Ειδικότερα ο Τεχνολόγος Γεωπονίας Ζωικής Παραγω¬ 
γής: 

1. Εφαρμόζει σύγχρονες τεχνολογικές και επιστημονι¬ 
κές μεθόδους καθώς και διοικητικές πρακτικές, στην πα¬ 
ραγωγή ζώων, στη μεταποίηση των προϊόντων ζωικής 
προέλευσης καθώς και στον έλεγχο της ποιότητας αυ¬ 
τών. 

2. Εφαρμόζει μεθόδους υγιεινής των εκτροφών, των 
χώρων μεταποίησης και των προϊόντων ζωικής προέλευ¬ 
σης και συνεπικουρεί στο επίπεδο υγείας της εκτροφής ό¬ 
πως και της νοσηλείας. 

3. Εφαρμόζει σύγχρονες τεχνολογικές και επιστημονι¬ 
κές μεθόδους για τη βελτίωση της παραγωγικότητας και 
των αποδόσεων των εκτροφών. 

4. Εφαρμόζει ορθολογιστικές μεθόδους διατροφής α¬ 
πό οικονομική άποψη, με βάση τον καταρτισμό ειδικών σι¬ 
τηρεσίων για τα διάφορα στάδια της παραγωγικής διαδι¬ 
κασίας των ζώων. 

5. Επιλαμβάνεται των περιβαλλοντικών και νομικών 
προβλημάτων των κτηνοτροφικών επιχειρήσεων και εκ¬ 
μεταλλεύσεων, που έχουν σχέση με την εγκατάσταση, 
λειτουργία, εκσυγχρονισμό και μετεγκατάσταση αυτών 
σε τοπικό, περιφερειακό και εθνικό επίπεδο. 

6. Συμμετέχει με άλλους επιστήμονες στην τεχνολογική 
έρευνα, την ανάπτυξη και την εφαρμογή καινοτομιών 
στον τομέα της Ζωικής Παραγωγής. 

7. Εκπονεί και επιβλέπει την εφαρμογή γεωργοκτηνο- 
τροφικών μελετών και οργανώνει κτηνοτροφικές εκμε¬ 
ταλλεύσεις όπως και επιχειρήσεις μεταποίησης προϊό¬ 
ντων ζωικής προέλευσης. 

8. Ασχολείται με την εμπορία και τη διακίνηση κτηνο¬ 
τροφικών εξοπλισμών, εφοδίων, φαρμάκων και άλλων 
σκευασμάτων, χημι κών και βιολογικών προϊόντων. Ακόμη 
ασχολείται με την παραγωγή και διακίνηση ζώων αναπα¬ 
ραγωγής, σπέρματος, εμβρύων, γούνας και δερμάτων. 

9. Εργάζεται στοντομέατης τεχνητής σπερματέγχυσης 
στον Ιδιωτικό ή Δημόσιο τομέα. 

10. Εφαρμόζει τον έλεγχο γαλακτοπαραγωγής στα 
πλαίσια του προγράμματος Γενετικής Βελτίωσης. 

Οι σπουδές περιλαμβάνουν θεωρητική διδασκαλία, ερ¬ 
γαστηριακές φροντιστηριακές ασκήσεις, σεμινάρια, εκ¬ 
παιδευτικές επισκέψεις σε κτηνοτροφικές εκμεταλλεύ¬ 


σεις, ερευνητικά κέντρα, εργοστάσια παραγωγής ζωο¬ 
τροφών, τυποποίησης γάλακτος και άλλα, και εκπόνηση 
επιστημονικών εργασιών. 

Επίσης στα πρώτα εξάμηνα σπουδών διδάσκονται τα 
γενικά γνωστικά αντικείμενα που θέτουν τις βάσεις για έ¬ 
να επίπεδο γνώσεων που θα επιτρέψει στο σπουδαστή να 
αντιμετωπίσει με τον καλύτερο δυνατό τρόπο τις εξειδι- 
κευμένες επιστημονικές και τεχνολογικές γνώσεις που ε¬ 
φαρμόζονται στον τομέα της Ζωικής Παραγωγής. 

Ως μαθήματα Γενικής Υποδομής διδάσκονται μεταξύ 
άλλων Χημεία, Μαθηματικά, Βιομετρία, Ηλεκτρονικοί Υ¬ 
πολογιστές και ως Ειδικής Υποδομής μαθήματα Δομής 
και Λειτουργίας του Ζωικού Οργανισμού π.χ. Βιοχημεία, 
Ζωολογία, Ανατομία, Φυσιολογία, Αναπαραγωγή, Δια¬ 
τροφή και Γενετική Βελτίωση. 

Στα προχωρημένα εξάμηνα σπουδών θα διδάσκονται 
μαθήματα Ειδικότητας όπως Αγελαδοτροφία, Χοιροτρο¬ 
φία, Πτηνοτροφία, Προβατοτροφία, Αιγοτροφία, Μικρά 
κατοικίδια, Γουνοφόρα, Ιπποτροφία, Ιχθυοτροφία, Με¬ 
λισσοκομία. Επίσης θα διδάσκονται και άλλα ειδικά μαθή¬ 
ματα, Παραγωγής Ζωοτροφών ( Εδαφολογία, Φυτοτε- 
χνολογία, Κτηνοτροφικά φυτά, Βοσκότοποι, Ανάλυση Σι¬ 
τηρεσίων, Γεωργικά μηχανήματα ), Προστασίας υγείας 
των ζώων (Μικροβιολογία, Παρασιτολογία, Παθολογία, 
Λοιμώδη νοσήματα, Υγιεινή των Ζώων και Φαρμακολο¬ 
γία), Τεχνολογίας κρέατος, γάλακτος και αλιευμάτων, 
Κτηνοτροφικές εγκαταστάσεις και εξοπλισμοί, Οικολο¬ 
γία, Περιβάλλον και Διαχείριση λυμάτων. 

Ειδική κατηγορία συνιστούν τα μαθήματα Διοίκησης και 
Οικονομίας όπως Γεωργική Λογιστική, Τεχνοοικονομική 
ανάλυση, Εμπορία και Αγροτική Πολιτική. 

Στον Υφυπουργό Εθνικής Παιδείας και Θρησκευμάτων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 25 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΑΝΟΟΠΟΥΛΟΣ 

-·- (4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 286 
Κατάργηση Κέντρων Παιδικής Μέριμνας Αρρένων Έδεσ¬ 
σας, Κέρκυρας, Πτολεμαΐδας, Ρόδου, Σιδηροκά- 
στρου, Θηλέων Καστοριάς και Λάρισας, μετατροπή 
του Κέντρου Παιδικής Μέριμνας Θηλέων Σερρών σε 
«Κρατικό Βρεφονηπιακό Σταθμό» και ορισμός δυναμι¬ 
κότητας του Παπάφειου Κέντρου Παιδικής Μέριμνας 
Αρρένων Θεσσαλονίκης «Ο ΜΕΛΙΤΕΥΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παρ. 1 και 3 του Ν. 2082/1992 «Ανα¬ 
διοργάνωση της Κοινωνικής Πρόνοιας και καθιέρωση νέ¬ 
ων θεσμών Κοινωνικής Προστασίας» (ΦΕΚ 158 τ.Α'). 

β) Του άρθρου 29Ατου Ν. 1558/85 όπως προστέθηκε με 
το άρθρο 27 του Ν. 2081/92 με το οποίο καθορίζεται έ¬ 
λεγχος των δαπανών που προκαλούν οι κανονιστικές δι¬ 
οικητικές πράξεις (ΦΕΚ 154 τ.Α') και όπως αυτό τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 38 
τ.Α'). 

2. Την υπ’ αριθμ. 8211/8.3.99 απόφαση του Πρωθυπουρ¬ 
γού και της Υπουργού Εσωτερικών, Δημ. Διοίκησης και Α- 

ποκέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρωσης 
Λεωνίδα Τζαννή και Γεώργιο Φλωρίδη» (ΦΕΚ 198 τ.Β'). 

3. Τηνυπ’ αριθμ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών» (ΦΕΚ922τ.Β). 

4. Το γεγονός ότι από τις διατάξεις του παρόντος 
Π.Δ/τος όπως προκύπτει και από την υπ’ αριθμ. ΔΥ5α/οικ 
6760/98 βεβαίωση της Δ/νσης Οικονομικού, του Υπουρ¬ 
γείου Υγείας και Πρόνοιας, δεν προκαλείται δαπάνη σε 
βάρος του Κρατικού Προϋπολογισμού. 

5. Το γεγονός ότι τα Κέντρα Παιδικής Μέριμνας επιχο¬ 
ρηγούνται εξ ολοκλήρου από τον Κρατικό Προϋπολογι¬ 
σμό και επειδή η λειτουργία των προτεινομένων για κα¬ 
τάργηση Κέντρων Παιδικής Μέριμνας έχει καταστεί α¬ 
σύμφορη λόγω του μικρού αριθμού παιδιών που 
φιλοξενούν και τα οποία μπορεί να εξυπηρετηθούν από τα 
διατηρούμενα Κέντρα Παιδικής Μέριμνας. 

6. Τις509/1998και 181/99γνωμοδοτήσειςτουΣυμβουλίου 
της Επικράτειας, με πρόταση των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομικών και 
του Υπουργού υγείας και Πρόνοιας, αποφασίζουμε: 

Άρθρο 1 

Τα Εθνικά Οικοτροφεία: Αρρένων Έδεσσας, που συ- 
στήθηκε με το Β.Δ. της 21.2.1924 (ΦΕΚ42τ.Α') Κέρκυρας 
που συστήθηκεμετο Ν.Δ. της 10.5.1923 (ΦΕΚ 138τ.Α),το 
Εθνικό Αγροτικό Ορφανοτροφείο Αρρένων Πτολεμάΐδας 
που συστήθηκεμετο Ν.Δ. υπ αριθμ. 1421Ί942 (ΦΕΚ 151 
τ.Α') και τα Εθνικά Ορφανοτροφεία: Αρρένων Ρόδου που 
συστήθηκε με το Ν.Δ. 4525/1966 (ΦΕΚ 141 τ.Α) Σιδηρο- 
κάστρου που συστήθηκε με το Ν.Δ. τηα 12.6.1926 (ΦΕΚ 
201 τ.Α'), Θηλέων Καστοριάς που συστήθηκε με τον Α.Ν. 
της 23.1.1936 (ΦΕΚ 48 τ.Α) και Λάρισας που συσ,-ηθηκε 
με το Ν.Δ. της 12.8.1924 (ΦΕΚ 195 τ.Α') και μετατραπηκαν 
σε Κέντρα Παιδικής Μέριμνας με το Β.Δ. 273/1973 (ΦΕΚ 
81 τ.Α'), καταργούνται από της μετατάξεως ή της μετα¬ 
φοράς του προσωπικού τους σε άλλους φορείς, σύμφω¬ 
να με τα οριζόμενα στο άρθρο 3 του παρόντος. 

Άρθρο 2 

Το Κέντρο Παιδικής Μέριμνας Θηλέων Σερρών, που συ¬ 
στήθηκε με το Ν.Δ. της 12.6.1926 (ΦΕΚ 201 τ.Α'), μετα- 
τρέπεται σε Κρατικό Βρεφονηπιακό Σταθμό με την ονο¬ 
μασία «Β' Κρατικός Βρεφονηπιακός Σταθμός Σερρών». 

Η δυναμικότητάτου και οι θέσεις προσωπικού ορίζονται 
στο Π.Δ. 89/1989 (ΦΕΚ39Τ.Α). 

Ο Β' Κρατικός Βρεφονηπιακός Σταθμός υπεισέρχεται 
στα δικαιώματα και τις υποχρεώσεις του μετατρεπόμε- 
νου Κέντρου Παιδικής Μέριμνας Θηλέων Σερρών. 

Άρθρο 3 

Το προσωπικό, μόνιμο ή με σχέση εργασίας Ιδιωτικού 
Δικαίου, των Κέντρων Παιδικής Μέριμνας που καταργού- 
νται με το άρθρο 1 του παρόντος, καθώς και το προσωπι¬ 
κό του Κέντρου Παιδικής Μέριμνας Θηλέων Σερρών που 
μετατρέπεται σε Κρατικό Βρεφονηπιακό Σταθμό, μετα¬ 
τάσσεται ή μεταφέρεται, ανάλογα με τη σχέση εργασίας, 
με απόφαση του Υπουργού Υγείας και Πρόνοιας, σε κενές 
οργανικές θέσεις προσωπικού Ν.Π.Δ.Δ., που ανήκουν 
στην αρμοδιότητα του Υπουργείου Υγείας και Πρόνοιας, 
ανάλογα με τις δυνατότητες και τις ανάγκες των Ν.Π.Δ.Δ., 
καθώς και στις Διευθύνσεις Υγείας και Πρόνοιας της Πε¬ 
ριφέρειας και αφού ληφθούν υπόψη τα προσόντα και η 
τυχόν εκδηλωθείσα προτίμηση των ενδιαφερομένων. 


Σε περίπτωση που δεν υπάρχουν κενές θέσεις, το προ¬ 
σωπικό καταλαμβάνει προσωρινές θέσεις των ανωτέρω 
Ν.Π.Δ.Δ. ή της Περιφέρειας που συνιστώνται με την από¬ 
φαση μετάταξης ή μεταφοράς. 

Το μετατασσόμενο ή μεταφερόμενο προσωπικό δύνα- 
ται, εντός τριμήνου από τη δημοσίευση της απόφασης με¬ 
τάταξης ή μεταφοράς, με υπεύθυνη δήλωσή του να επι- 
λέξει ασφαλιστικό φορέα. 

Άρθρο 4 

Η δυναμικότητα του τμήματος απροστάτευτων παιδιώντου 
Παπάφειου Κέντρου Παιδικής Μέριμνας Αρρένων Θεσσαλο¬ 
νίκης «Ο ΜΕΛΙΤΕΥΣ», που είχε ορισθεί με το Π.Δ. 89/89 (ΦΕΚ 
39 τ.Α') σε μέχρι 50 παιδιά, καθορίζεται σε μέχρι 120 παιδιά. 

Άρθρο 5 

Το Κ.Π.Μ. Αρρένων Λαμίας υπεισέρχεται στα δικαιώμα¬ 
τα και τις υποχρεώσεις του Κ.Π.Μ. Θηλέων Λάρισας. 

Το Κ.Π.Μ. Θηλέων Ρόδου υπεισέρχεεται στα δικαιώμα¬ 
τα και τις υποχρεώσεις του Κ.Π.Μ. Αρρένων Ρόδου, το 
Κ.Π.Μ. Αρρένων Φλώρινας υπεισέρχεται στα δικαιώματα 
και τις υποχρεώσεις του Κ.Π.Μ. Αρρένων Πτολεμαΐδας 
και Θηλέων Καστοριάς, το Κ.Π.Μ. Αρρένων Φιλιατών υ¬ 
πεισέρχεται στα δικαιώματα και τις υποχρεώσεις του 
Κ.Π.Μ. Αρρένων Κέρκυρας και το «Παπάφειο» Κ.Π.Μ. Αρ¬ 
ρένων Θεσσαλονίκης «Ο Μ ΕΛΙΤΕΥΣ» υπεισέρχεται στα δι¬ 
καιώματα και τις υποχρεώσεις των Κ.Π.Μ. Αρρένων Έ¬ 
δεσσας και Σιδηροκάστρου. 

Άρθρο 6 

Η ακίνητη περιουσία των καταργουμένων Κέντρων Παιδι¬ 
κής Μέριμνας είναι δημόσια περιουσία και περιέρχεται στο 
Υπουργείο Υγείας και Πρόνοιας μετά την κατάργησή τους. 
Άρθρο 7 

Η ισχύς του παρόντος Π.Δ/τος αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν ο¬ 
ρίζεται διαφορετικά στις επιμέρους διατάξεις του. 

Στον Υπουργό Υγείας και Πρόνοιας, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 2 Νοεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑ! ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Στο Π .Δ. 261/99 «Ίδρυση Ειδικής Αστυνομικής Υπηρεσίας 
Δίωξης Εγκληματικότητας Λασιθίου» που δημοσιεύθηκε στο 
ΦΕΚ 212/14.10.99 τ.Α' επέρχονται οι ακόλουθες διορθώσεις: 

1. Στην παράγραφο 2 του προοιμίου, στον πρώτο στίχο 
ο«Ν. 1553» να διορθωθεί στο ορθό «Ν. 1558». 

2. Στηνπαράγραφο3του προοιμίου, στον πρώτο στίχο το 
«Π.Δ. 137/1936» να διορθωθεί στο ορθό «Π.Δ. 137/1986». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



